পোস্তার উড়ালপুল দুর্ঘটনার পর তত্‍পর রাজ্য। খতিয়ে দেখা হচ্ছে রাজ্যে ২৩টি পুরনো সেতুর হাল হকিকত। এরমধ্যে রয়েছে কলকাতার ৫টি সেতুও। স্বাস্থ্য পরীক্ষার ভার দেওয়া হয়েছে রাইটসকে। আজ বাঘাযতীন সেতু দিয়ে সেই কাজ শুরু করল রাইটস।
 ওয়েব ডেস্ক : পোস্তার উড়ালপুল দুর্ঘটনার পর তত্‍পর রাজ্য। খতিয়ে দেখা হচ্ছে রাজ্যে ২৩টি পুরনো সেতুর হাল হকিকত। এরমধ্যে রয়েছে কলকাতার ৫টি সেতুও। স্বাস্থ্য পরীক্ষার ভার দেওয়া হয়েছে রাইটসকে। আজ বাঘাযতীন সেতু দিয়ে সেই কাজ শুরু করল রাইটস। সংস্থার অফিসাররা ভাইব্রেশন পদ্ধতির মাধ্যমে সেতুর হাল হকিকত খতিয়ে দেখেন। বাঘাযতীন সেতুর পর খতিয়ে দেখা হবে বাইপাসের ওপর আম্বেদকর সেতু, চিংড়িঘাটা ব্রিজ, শিয়ালদা ব্রিজ, বঙ্কিম সেতুর স্বাস্থ্যও। এমাসের মধ্যে এই ৫ সেতুর স্বাস্থ্য খতিয়ে দেখে KMDA-কে রিপোর্ট জমা দেবে রাইটস। KMDA ইঞ্জিনিয়াররা তা খতিয়ে দেখার পর মুখ্যসচিবের কাছে রিপোর্ট জমা দেবেন। সেই রিপোর্ট খতিয়ে দেখে রাজ্য সরকার সিদ্ধান্ত নেবে কীভাবে সেতুরগুলির মেরামত করা হবে।